हमीरपुर। एचआरटीसी कर्मचारियों ने प्रदेश सरकार द्वारा निगम के रूटों पर निजी बसों को दौड़ाने के निर्णय का कड़ा विरोध किया है। उन्होंने कहा कि इससे जहां निगम को घाटा होगा। वहीं सरकार की निजी बस आपरेटरों के प्रति मिलीभगत भी सामने आई है। ठाकुर ने क्षेत्रीय परिवहन अधिकारी हमीरपुर को भी आड़े हाथों लेते हुए कहा कि आरटीओ हमीरपुर द्वारा निगम की बसों के आगे निजी बसों को रूट दिए जा रहे हैं। इससे निगम घाटे में जा रहा है। इसके चलते उन्होंने आरटीओ के खिलाफ भी जमकर नारेबाजी की। उन्होंने कहा कि यदि सरकार उनकी मांगों को मान लेती है तो 5 जून को होनी वाली हड़ताल रोकी जा सकती है।